पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल परिसर में मर्चूरी वाले रास्ते से सटकर तैयार हाे रहे ऑक्सीजन प्लांट के टीन शेड का कार्य 10 दिन में पूर्ण हाे गया है। अब इस स्थान पर कंपनी के कर्मचारी आने वाले 5 दिन में मशीन फीट कर देंगे, उसके बाद ऑक्सीजन बनना शुरू हाे जाएगी।
इस ऑक्सीजन प्लांट के पास ही एक ओर प्लांट का निर्माण कार्य चल रहा है। इस प्लांट से सामने वाले बच्चाें काे एसएनसीयू में ऑक्सीजन की सप्लाई की जाएगी। पहले वाले प्लांट की ऑक्सीजन सीधे जिला अस्पताल के आईसीयू में और ऑक्सीजन वाले बेड तक पहुंचाई जाएगी।
सीएमएचओ डाॅ. एमपी शर्मा ने बताया, एक प्लांट का टीन शेड तैयार हाे गया, दूसरे का कार्य अभी चल रहा है। दाेनाें टीन शेड तैयार हाेने के बाद ऑक्सीजन प्लांट लगाने वाली कंपनी के कर्मचारी मशीनें लेकर आएंगे और इंस्टाॅल कर दिया जाएगा।
एक प्लांट से प्रति मिनिट में 400 एलपीएम ऑक्सीजन तैयार हाेगी। इस तरह से दाेनाें प्लांट में प्रति मिनिट में 800 एलपीएम ऑक्सीजन मरीजाें काे मिलने लगेगी। दाेनाें प्लांट के चालू हाेने पर जिला अस्पताल में ऑक्सीजन की मांग पूरी हाे जाएगी। बाहर से ऑक्सीजन के सिलेंडर नहीं लाने पड़ेंगे।
200 से 250 सिलेंडर प्रतिदिन लाना पड़ रहे
जिला अस्पताल में काेविड वार्ड बढ़ाने के बाद ऑक्सीजन की मांग भी बढ़ने लगी है। ऑक्सीजन की मांग काे पूरी करने के लिए जिला प्रशासन ने जिम्मेदारी ले रखी है। एक अधिकारी काे इंदाैर के ऑक्सीजन बनाने वाले प्लांट पर ही ड्यूटी लगा दी है। वहां से प्रतिदिन 200 से 250 तक जम्बाे सिलेंडर भरकर जिला अस्पताल में आ रहे हैं, इसके बाद भी अस्पताल में ऑक्सीजन की मांग पूरी नहीं हाे रही है। जिन मरीजाें काे ऑक्सीजन नहीं मिल रही वह बाहर से सिलेंडर लाकर मरीजाें काे लगा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn